./data/phi0474/phi017/phi0474.phi017.perseus-lat2.xml
M. Tullius Cicero
adsunt ex Achaia					cuncta multi legati, Boeotia, Thessalia, quibus locis nuper legatus Flaccus					imperatore Metello praefuit  neque vero te, Massilia, praetereo quae					L  Flaccum tribunum militum quaestoremque cognosti; cuius ego					civitatis disciplinam atque gravitatem non solum Graeciae, sed haud scio an					cunctis gentibus anteponendam iure dicam; quae tam procul a Graecorum omnium					regionibus, disciplinis linguaque divisa cum in ultimis terris cincta Gallorum					gentibus barbariae fluctibus adluatur, sic optimatium consilio gubernatur ut					omnes eius instituta laudare facilius possint quam aemulari